接花
作者：游酢
朝代：宋

paragraphs: 色紅可使紫，葉單可使千。
花小可使大，子小可使繁。
天賦有定質，我力能使遷。
自矜接花手，可奪造化權。
衆聞悉驚詫，爲我屢嘆吁。
用智固巧矣，天時可易歟。
我欲春採菊，我欲冬賞桃。
汝不能栽接，汝巧亦徒勞。
雨露草必生，霜雪松不死。
有本性必生，亦時雨與之。
所遭有變易，是亦時所爲。
時乎不可違，何物可違時。